JohanHeinsen/ENO huggingface dataset:
Den Vest-Sjællandske Avis, 1820-12-19
Følgerne af denne lykkelige Stilling have hidindtil været, at Staten har, naar enkelte Krigsaar undtages, kunne hielpe sig til at bestride sine Udgifter ved Toldafgivterne paa den udenlandske Han deel, og ved Salget af de offentlige Jorder, uden at paalægge Folket directe Skatter, og dog have have Penge nok, ikke allene til at anlægge Veie og Ca ne ler og til andre nyttige Anlæg, men tillige til aarlig at afbetale betydelige Pengesummer paa den Statsgield, som Unionen havde paadraget sig deels ved Krigen for sin Uafhængighed og deels ved Kiøbet af Louisiana, Det er altsaa ikke at undres over, at den repræsentative Regiering har under saa heldige Omstændigheder viist sig i Nordamerika fra en høist glimrende Side, at Folket har været tilfreds og roligt, og at Statsmaskinen har gaaet sin uforstyrrede Gang fremad, maatte dette kun saaledes altid vedblive! Men den sidste Krig med England fra Aarene 1812 og til 1815 overbeviiste den Nordamerikanske Regiering om, at den maatte berede sig for Fremtiden paa større Anstrængelser til sit Forsvar Staten havde til den Tid ikke et eneste Orlogskib dens Landarmee var i en jammerlig Tilstand, Følgen deraf blev, at Angrebet paa Canada aldeles mislykkedes; at dens Handel blev ødelagt, og dens Kyster udplyndrede. Hovedstaden Vashington selv blev overfaldet og alle offentlige Bygninger opbrændte, dog jeg vil lade en af Nutidens berømte Historieskriver tale nemlig: Eichorn i hans Geschichte der Drey letten Jahrhunderie 6te Bind, Side 468. – Svaghederne og Manglerne ved den Amerikanske Statsforfatning have givet sig tydelig nok tilkiende i denne Krig. Det viiste sig, at føderal Regieringen mangler Kraft i Henseende til de indvortes Forhold formedelst Jnteressernes Forskiellighed, og i Henseende til de udvortes Forhold, formedelst den udøvende Magts, Svaghed, hisset kunde den ikke giøre Partiernes Bevægelser, den behørige Modstand, her formaaer den ikke at træde frem med Eftertryk. Ved en saadan Svaghed kunne hverken de enkelte Stater holde fast sammen hvilket i Tiden maae føre til en Adskillelse, eller tilstrækkeligt imponere de udenlandske Magter; hvilket vil giøre den en stor Skade i alle deres Underhandlinger. Militairvæsnet viiste sig i en aldeles forfalden Tilstand. Enthusiasmen: som tilforn under Vashington begeistrede enhver Fædrenelandets Søn til at kjæmpe for Frieheden, var udslukket, og heele Unionens Forsvar var i en Militses Hænder uden krigerisk Mod, hvormed ingen hæderfuld Kamp lod sig udføre. Saa bittre at disse Erfaringer maatte være for Unionen, saa ville de dog tiene den til en velgiørende Lære for Fremtiden; thi for nærværende Tid er ingen Magt eftersin naturlige Beskaffenhed saameget opfordret til at holde England Ligevægten paa Havet, som de Nordamerikanske Friestater, men dertil udkræves at Forbundets Stater maae holde fastere sammen og samle fleere Kræfter til at holde modigt udi Kampen.
Den Vest-Sjællandske Avis, 1820-12-19
Nyeste Post-Efterretninger. Man har vigtige Efterretninger fra St. Domingo som naae til den 15de October. En Revolution er udbrudt i den Kongelige Deel af Øen og Kong Henrik, eller som han blev kaldet før han blev Konge, Christopher, har dræbt sig selv. For omtrent 2 Maaneder siden var Kongen bleven overfaldet af heftige apoplektiske Angreb, saa at man tvivlede paa hans Helbredelse. Hans Tyrannie og Grusomhed tog uhyre til i den sidste Tid. Den 30te September lod han Obersten for det 8de Regiment kaste i Lænker. Mandskabet, som var sin Oberst meget hengivent, revolterede og toge Staden St. Mark i Besiddelse. Kongen sendte strax en Hær imod Tropperne, men som blev dreven tilbage; saasnart denne Efterretning blev bekiendt i Capstaden, saa revolterede Garnisonen og erklærede sig for frie, og dende October var hele Landet under Vaaben, for at afsætte Kongen. Den 8de forsamlede han sin Livgade, og gav den Tilladelse til at udplyndre Capstaden, naar den vilde hielpe ham, men den var ikke at bevæge til at gribe til Vaaben. Kongen, som faae at han var gandske forladt, begav sig tilbage til sit Værelse og skod sig igiennem Hiertet. Dronningen og hans Familie lode Liget strax bringe til Castellet, og begrave under en Bastion i den Tilstand hvori det var, da ingen vilde paatage sig at gjøre en Liigkiste til ham; neppe var Liget blevet bragt ud af Palladset Sans-Souci, førend Soldaterne trængte ind, og bottrøvede inden 2 Timers Forløb for 1 Million Sølvtøi, Juveler og Penge; alle Fængsler bleve aabnede og 4000 Mennesker satte i Friehed. Nogle af disse Personer havde et skrækkeligt Udseende og vare ganske slagne til Krøblinger. En af dette Umenneskes sidste befalninger var, at dræbe alle Hvide og Mulater, da han tilskrev allene dem Opstanden. Man er nu beskiæftiget med at udarbeide en nye Constitution, saaledes som den var under Toussaint=Louverture.
Den Vest-Sjællandske Avis, 1820-12-19
Man troer at General Romaine en god og populair Mand, vil blive udvalgt til Præsident. Alle Soldater skulle faae dobbelt Sold, og faae Tilladelse til at gaae og kamme naar det behager dem.
Den Vest-Sjællandske Avis, 1820-12-19
Kongeriget er forvandlet til en Republik og General Paul Romain er bleven udvalgt til dets Præsident. Den hidtilværende Republiks Præsident Boyer har tilskrevet Patrioterne et Lykønsknings Brev og tilbudt dem sin Biestand. Man troer, at det vil lykkes ham, at tilvende sig Herredømmet over hele Øen, som har 700000 Jndvaanere, hvoriblandt 600000 Negere.
Den Vest-Sjællandske Avis, 1820-12-19
Tyrkiet vedbliver at være Sædet for indvortes Krige og Oprør, i Tergovist have Jndvaanerne gjort Opstand mod Fyrsten Suzzo, Hospodaren i Wallachiet, i Anledning af han har villet taget et Distrikt i Besiddelse, som Jndvaanerne i denne Stad havde længe afbenyttet. Disse bestormede nu Hospodarens Embedsmands Huus, som maatte tage Flugten. - Med Beleiringen for Castellet af Janina gaaer det langsomt, Aly forsvarer sig som en Helt og man taler om, at der skulle aabnes Underhandlinger med ham; hans Søn Vely Pascha er bragt til Dardanellerne; Baha Pascha, som hidindtil har commanderet Beleiringen, er død, og Hassan Pascha, Statholder i Negropont en Mand, som man frakiender alle Talenter, er bleven hans Efterfølger; man troer ikke at kunne holde Tropperne sammen, naar den kolde Aarstid ret begynder.
Den Vest-Sjællandske Avis, 1820-12-19
J Portens udvortes Forhold finder en Deel mærkeligt Sted, saaledes er en nye Persisk Gesandt ankommen til Nicomedien, som skal føre Besværinger over at Tyrkiske Toldbetiente have i Fior fornærmet een af Schachens Gemalinder paa hendes Reise til Erzerum; da de havde forsøgt paa at trænge ind i hendes Telt. Den Persiske Gesandt er med Varme bleven anbefalet til den Brittiske Gesandt i Constantinopel af den Brittiske Minister i Teheran. Porten udviser et meget forsigtigt Forhold ved de Statsomvæltninger, som ere forefaldne i det sydlige Europa, saaledes har den vogtet sig for at erkiende den nye Neapolitanske Statsforandring, og den har længe vægret sig ved at modtage den af den Neapolitanske Agent Hr. Navoni tilstillede Cirkulaire Note fra Kongen af Neapel, hvori Hs. Majestæt erklærer, at Statsforandringen er indført med hans Samtykke. Endeligt har dog Reis Effendi beqvemmet sig til at modtage den; men han har derhos erklæret, at han betragter dette Dokument blot som en Avis Efterretning uden videre Jnterresse. 4 Porten synes ikke at staae i venskabeligere Forbindelser med nogen Magt end med England. Ved den høitidelige Audience, som den nye Engelske Gesandt Hr. Frere havde hos Storherren d. 31 Octbr. nød han en Udmærkelse, som aldrig tilforn er vederfaret nogen Gesandt af anden Rang og høist sielden en Ambassadeur; thi da Gesandten havde holdt sin Tale, tog Sultanen selv Ordet og befalede Storvizieren hvad han skulde svare. Sædvanlig giver han blot denne befaling ved at bøie sit Hoved. Hr. Frere kan tilskrive denne gunstige Modtagelse saavel det venskabelige Forhold hvori det Londoner Hof staaer med Porten, som den personlige Agtelse han selv nyder. Den nye Engelske Ambassadeur Lord Strangford forventes med det første til Constantinopel.
Den Vest-Sjællandske Avis, 1820-12-19
J de Europæiske Staters Politik finder et Øiebliks Standsning Sted. J England er det bleven bekiendtgjort ved en Armee befaling fra General Commanden; at ingen Officeer maae for Fremtiden forlade Riget uden efter en speciel Tilladelse fra Kongen. – Fra Jtalien meldes under 1ste December, at de store Bevægelser, som skulde foregaae ved den Østerrigske Armee ere blevne provisorisk standsede, og at denne for det første ikke vil gaae over Pofloden. Dog have Østerrigske Tropper besat Castellet i Ferrara, uagtet denne er en pavelig Stad, ogsaa fortsættes Udrustningerne bestandigt.
Den Vest-Sjællandske Avis, 1820-12-19
Man venter i Wien at den Østerrigske Keiser skal ankomme dertil d. 7de og den Russiske Keiser den 17de. Fra Troppau skrives derimod under 3 Decbr. at Keisernes Afreise er udsat til en ubestemt Tid.
Den Vest-Sjællandske Avis, 1820-12-19
J Neapel vedbliver man at berede sig til Forsvar. Militserne saavelsom Linietropperne ile til Grændserne; man angiver de Frivilliges Antal til 300,000 Md. - Den Neapolitanske Regiering har havt en stor Fordeel af at Palermo er bleven afvæbnet; thi 150 Metal=Kanoner og 15600 Flinter ere allerede ankomne derfra til Neapel. – J det Neapolitanske Parlament er der bleve forhandlet om at give Kongeriget af begge Sicilierne Navnet af Kongeriget Syditalien; thi Jtalien vil man ikke kalde det for ikke at foraarsage et diplomatisk Anstød (det kunde ogsaa lyde alt for forbetydningsfuldt.)Hr. Retele erklærede sig imod at man skulde give Provindserne de Navne, som de havde i Oldtiden. Man vilde gierne hedder det fra Neapel undertrykke der alle hemmelige Selskaber, ligesom i Spanien, naar ikke, saa at sige, de Carbonaris See udgjorde Nationen selv; denne skal være saa talrig at Antallet anslaaes til halvanden Million. – Den Note, som det Neapolitanske Hof har udstædet til det Pavelige i Anledning af de Østerrigske Troppers Jndrykkelse, er nu publiceret. J Parlamentets Møde den 16de Novbr. aflagde Hr. Rioli Beretning om Lovforslaget til Klosternes Ophævelse i Sicilien, han foreslog at det skulde iværksættes paa samme Maade som i Spanien, Klosterbygningerne skulle bruges til Skoler, Hospitaler, Vaisenhuuse og Caserner. Disse Klosteres Formue skulde anvendes til velgiørende Stiftelser og til at dække Statsgielden. - Fyrsten af Villafranca har udstædet en Protest imod den Parlamentsact, hvorved Capitulationen om Palermos Overgivelse er bleven kuldkastet.
Den Vest-Sjællandske Avis, 1820-12-19
Der meldes fra London, at Kongen har den 7de December med stor Ceremonie modtaget en Addresse fra Universitetet i Cambringe, som blev ham overleveret af Vicecantsleren og af Universitetets Doctorer, Antallet af de Deputerede udgjorde 129 Personer. Kongen modtog Addressen, siddende paa Thronen omgivet af sine Ministere, og høie Embedsmænd. Hs. Majestæts Svar var meget naadigt. Om Eftermiddagen modtog han Addressen fra Aldermennenes Raad, og den følgende Dag fra Statsraadet. Derimod har en Forsamling af Lordmajoren, Minoriteten af Aldermennenes Raad og af Communeraadet oversendet Dronningens Advocater Borgerretten for Staden London, Dokumentet er blevet tilsendet enhver særskildt i en Egebøsse af 100 Guineers Værdie. England seer for Øieblikket ud som det udgjorde to Stater, da de Mægtige og Formuende ere paa Kongens Side og Almuen derimod hylder Dronningen. Kun faae Personer af Anseelse tage hendes Partie. Dog har Grev Darlington nyelig sendt Aldermann Wood 50 Pd. Sterling til det Sølvservice, som der arbeides paa til Dronningen. Damestrædderne have foræret Dronningen et elegant Corseet. Hendes Portrait bliver ikke allene broderet paa alleslags Schavler, Kraver, Hals- og Lommetørklæder; men man trykker det ogsaa ved Hielp af en nye Maskine paa hvide Silkebaand, i de 3 første Dage efter at billen var taget tilbage blev der solgt 200000 Alen deraf blot til Cocarder. - Valgmændene i Vestminster have den 6te December holdet en Forsamling paa Coventgardens Plads under Hr. Gardiners Forfæde, hvori det blev foreslaget og besluttet at indgive en Lykønsknings Adresse til Dronningen og et Bønskrift til Kongen, om en Parlaments Reform og om Ministernes Afskedigelse. Taksigelser bleve voterede til de Herrer Burdett og Hobhouse. Denne sidste talte med megen Varm for Parlaments Reformen; men begge afværgedede dog at det Forslag skulde gaae igiennem at de skulde i Underhuset andrage paa at Ministerne skulle sættes under Anklage. Dette kan ikke hielpe sagde Burdett, naar ikke heele det Engelske Folk indkommer med et Bønskrift derom.
Den Vest-Sjællandske Avis, 1820-12-19
Jndenlandske Efterretninger. Kiøbenhavn, den 15de December. Vor høitelskede Dronnings Fader. Hs. Durchlautighed Landgreve Carl af Hessen, der, den 19de dennes fylder sin Alders 76de Aar, har den Glæde, at paa samme Dag, hans yngste Datter-Datter, den af Hendes Durchlauchtighed Prindsesse Louise Caroline, Hertugen af Holsteen-Sønderburg Beks høie, Gemalinde, den 18de November dette Aar fødte Prindsesse, vorder døbt. Maatte ligesom en hædret Olding og en til Livet ny fremspirende Blomst da tillige ere Gienstand for denne Høitidsdags hyl dende Glæder, saaledes og for vort Kongehuus og Dets Stægt, Fortiden og Nutiden, stedse med en Krands af Livets reneste og høitideligste Glæder, være knyttet til Fremtids skyefrie Dage.
Den Vest-Sjællandske Avis, 1820-12-19
Legationsraad von Merbitz herværende Kongelige Sachsisk Charge d'Affaires der i samme Egenskab af Kongen hans Herre er bleven accrediteret ved det Kongelige Svenske Hof, uden at ophøre at beklæde samme Post ved det Kongelige danske Hof, er afreist til Stokholm, hvorfra han efter nogen Tid Ophold ventes tilbage for som hidtil at forestaae Forretningerne som Kongelig Sachsisk Charge d'At faires. (Statst.)
Den Vest-Sjællandske Avis, 1820-12-19
Ved allerhøieste Resolution af 21de f. M. har det allernaadigst behaget Hs. Majestæt at tillade, at Ritmester ved Livregimentet lette Dragoner Martin Willemoes med hans ægte Descendentere, mod at han efter sit Tilbud opretter en Familiefideikommis, maa optages i den danske Adelstand, med Navnet Willemoes-Suhm, og med Tilladelse, at føre det Suhmske Vaaben.
Den Vest-Sjællandske Avis, 1820-12-19
Ved Kancellie-Cirkulære af 5 d. M. er det paalagt enhver Huusbonde, naar nogen Øvrigheds Resolution, hvorved et Tienestetiende er tilpligtet at udrede Alimentations=Bidrag til et udenfor Ægteskab avlet Barn, lovlig bliver ham forkyndt, ikke at udbetale noget af Lønnen til den Paagieldende, forinden denne beviislig har betalt Alimentations Bidraget, da Husbonden i andet Fald selv har at udrede samme for den Tid den Paagieldende er i hans Tieneste, ligesom han ogsaa, naar Tyendet, forlader hans Tjeneste, derom har at giøre Anmeldelse for Stedets Politiemester, som atter bør meddele den, der nyder Alimentationspengene, Efterretning herom, paa det at denne hos den nye Huus ronde kan lade Resolutionen forkynde. Det kunde være en Speculation for Bogbindere. at have godtkiøbs ordinære Taskebøger af Læder, for Bønder at conservere deres nye Bancosedler i, da disse ikke kunne udholde den Behandling som de fleste Bønder brugte med de Gamle, at prøvle dem sammen i deres Tobakspunge eller Lommer, hvori de have Kobber, Nøgler og Fyhrtøi &c. – En foed Gaas vurderes i Almindelighed for at skulle veie 11 Pd.; men forleden er den Sjeldenhed indtruffen, at hos Beboeren af Kluset ved Odense er slagtet en Gaas, som vel ikke udtaget, men dog plukket, veiede 22 Pd. – altsaa det Dobbelte. (Jv. Av.)
Den Vest-Sjællandske Avis, 1820-12-19
Ribe. Paa Stranden i Henne Sogn, er opkommen af Vesterhanet, i Flodtiden en Aal af en overordentlig Størrelse. Strandfogden. Han Petersen, fandt den i Fredags den 8de d. M. Den var 11 Qvarteer lang, havde en Bug som en stor Kabliau, og var fulde 3 Qvarteer i Omkreds, Den veiede 28 Pd. Alt regnet efter dansk Maal og Vægt. Den var overmaade fred, havde i Bugen, kommetyk Jster. Da Strandfogden fandt den, var den endnu levende, skiøndt Ræven fra Klitterne allerede havde besøgt den og bidt et stort Stykke Kiød ud af Nakken paa den.
Den Vest-Sjællandske Avis, 1820-12-19
Under Jndsendt læses i Hempels Avis: Efterstaaende, der giver Overtroen saamegen Næring, og udvikler saamange skiæve Domme, ønskedes maatte tiltrække sig vore Lægers Opmærksomhed og nøiagtigste Undersøgelse, da Tilfældet ellers lettelig vil give et Appendix til de endnu ikke ganske bestredne Herehistorier.
Den Vest-Sjællandske Avis, 1820-12-19
Et iblandt Almuen roullerende Rygte fortæller i Bullerup trefierdedeel Miil nordost fra Odense, henligger en Huusmands 12-aarige Søn siden Pintsetid uden enten at have nydt ringeste Næring eller havt mindste Udtømmelser; hans Mund og Øine skal heller ikke have været aabnede i den hele Tid, men Hørelsens Sands giør han Brug af, thi saa ofte nogen nærmer sig, farer han ned under Dynen og holder samme med temmelig Styrke over Ansigtet.
Den Vest-Sjællandske Avis, 1820-12-19
Saasnart Tilfældet ved Avisen var kommen til offenlig Kundskab, foretog Stiftsphysikus, Hr. Justitsraad Ridder Boyesen sig en Reise derud med en Rettens Betient, for paa Stedet at anstille Undersøgelse, og fandt da Faktum i det Hele overeensstemmende med det i Avisen Anførte. Begyndelsen til Sygdommen yttrede sig allerede Helligtrekongers Dag, da Drengen, efterat have vandet Heste, klagede over Smerte og Kulde, og laae saaledes: til Kyndelmisse; dog kunde han i denne Tid med Nød spise og drikke og havde ordentlig Aabning. Siden tabte Appetiten sig, og han plagedes alt mere af Obstruktion. Fra Paaske til anden Løverdag efter Pindse nød han (efter Forældrenes Udsagn) allene koldt Vand, dog med Besværlighed og Trækninger. Aabning indfandt sig kun hver 3die eller 4de Uge. Fra den Tid og lige til Nu forsikkrede Forældrene, at de hverken havde givet ham Spise eller Drikke. Jndtil St. Hansdag kunde han læse i Bog, men derefter lukkedes Øienlaagene og han har siden hverken talt eller aabnet Øinene. Jøvrigt fandt Stiftsphysikus ikke hans Legeme udtæret og Ansigtet var fyldigt. Høre kunde han, og da Man bød ham at drikke, bedækkede han Ansigtet og bankede med Hænderne i Dynen. Ved at opvriste Munden med Magt fik Man ham til at synke en Slurk Øl, men med stor Anstrængelse og Krampe Ansigtet og paa Halsen samt alle Symptomer af Vandskræk. Han kan ikke staae opret, men sover naturligt om Natten og urinerer kun hver 3die Dag.
Den Vest-Sjællandske Avis, 1820-12-19
J Begyndelsen af Sygdommen havde Forældrene konsuleret en Læge, men siden ikke. Kræfterne skulle imidlertid i den senere Tid være aftagne. Forældrene vilde intet høre om at faae ham paa Hospitalet, hvilket Stiftsphysikus imidlertid haaber ved Øvrighedens Foranstaltning at skulle skee, saavel for at han ikke skal blive det Offentlige til Byrde, som og med Hensyn til Patientens Behandling baade i moralsk og videnskabelig Henseende.
Den Vest-Sjællandske Avis, 1820-12-19
Kiøbenhavns Børs den 15. December. Cours. Hamb. 2 M. 255, a vista 258. Amsterd. 2 M. - . London 2 M. 11 7/8 Rbd. - s. Paris 2 M. - Spec. 258. Den 15 Decbr. 1819, 300.) Specier solgtes til 15 Rbmk. 7 7 1/2 s. J stor 18 Rbmk. 23 s.) Oblig. (med Renter fra 11te December 1820) 65 1/2 a 66. (Jfior 82.) Nationalbank Oblig. (af Laanet d. 4 Febr. d. A.) 83 Rbd. r. S. eller 107 Rbd. Sedl. pr. 100 Rbd. r. S. Norske Rabks. 16 a 16 1/2. (Jfior 17 3/4., Svenske Sedler 60 s. - Disconto 6 PC.
Den Vest-Sjællandske Avis, 1820-12-19
Kiøbenhavns Torvepriser, den 15. December 1820. Rug, Tdn. 2 Rbdlr. 5 Mk. a 3 Rbd. 3 Mk. Hvede, Tdn. 4 Rbdlr. - Mk. a 5 Rbd. 2 Mk. Byg, Tdn. 2 Rbdlr. - Mk. 8 s. a 2 Rbd. 1 Mk. 8 s. Havre, Tdn. 1 Rbdlr. 3 Mk. - s. a 1 Rbd. 4 Mk. 8 s. Ærter, Td. 3 Rbd. 2 Mk. a 4 Rbd. 3 Mk. - s. Byggryn, Td. 6 Rbd. - Mk. a 6 Rbd. 3 Mk. Røget Flesk, Lpd. 2 Rbd. 5 Mk. - s. a 3 Rbd. 2 Mk. Grønsaltet Flesk, Lpd. 2 Rbd. - Mk. a 2 Rbd. 3 Mk. - s.
Den Vest-Sjællandske Avis, 1820-12-19
Beltpassage. Fra den 14de til den 17de December ere udreiste: Til Fyhn. Major og Ridder Wilcken, Mechanikus Denneberg med 2de Dverge, Kniplingshandler Wraae, Forpagter Jbsen, Brændeviinsbrænder Stylsvig, Lollesgaard, Propr. Lollesgaard, Maler Graae, Landm. Fakie, Handelsm. Wulf og Baumgarten, Kiøbm. Hansen, Mad. Helm, GeheimeKonferentsraad, Hof-Jægermester, Grev Hardenberg-Reventlau, Prem. Lieutn. i Garden til Fods Grev Holck, Examin. Juris A. G. Nye, Handelsb. Block og Kikkebusch, Hr. Smidt i General-Stadens Bureau, Provst og Sognepr. Høst. Til Sielland. Etatsraad og Høiesterets Asfessor, Dr. Juris Lassen, Prem. Lieutn. og Under Kancellist Flindt, Propr. Lindbach med Kone og Kudsk, Mad. Plambeck. Forpagter Rasmussen med Kudsk, Kiøbm. Hansen og Tichy, Grosserer Fiedler, Frue Sehested, Jomfruerne Foersom og Frechland, Procurator Hansen.
Den Vest-Sjællandske Avis, 1820-12-19
AVERTISSEMENTS. Jfølge vedkommende Udlægshavers Begjæring, bliver, det Jørgen Nielsen af Flakkeberg tilhørende, og af ham beboende Boelsted, paa bemeldte Byes Mark, med tilliggende Jordlod, af Hartkorn 1 Tde., saavelsom en Deel af den til Stedet i Aar indavlede Sæd og Foering m. d., ved 3de offentlige Auctioner, som afholdes den 3die, 10de og 17de Januari førstkommende, alle Dage om Formiddagen Kl. 10, opbuden til Bortsælgelse, og ved den sidste Auction absolut bortsolgt. De 2de første Auctioner afholdes paa Slagelse Raadhuus og den sidste paa Boel stedet selv i Flakkeberg. Conditionerne for Salget ville 4 Dage forinden 1ste Auction være til Eftersyn hos Hr. Prokurator Høyer her i Byen. Slagelse den 18de December 1820. Birch.
Den Vest-Sjællandske Avis, 1820-12-19
Torsdagen den 21de December førstkommende om Formiddagen Kl. 10, bortsælges ved offentlig Auction, som afholdes paa Slagelse Raadstue, 1 Skpd. 16 Lpd. af smeltet Talg, som, i Stillinge Bugt er indstrandet og som vil blive solgt enten samlet eller i mindre Partier. Stabell.
Den Vest-Sjællandske Avis, 1820-12-19
Efter Reqvisition fra Hr. Prokurator Høyer, som Mandatarius for L. A. Welter i Bremen, bliver i Følge Forlig, og derefter passeret Execution og Udlæg hos Kiøbmand J. M. Rotschildt, afholdt offentlig Auction. Onsdagen den 20de Dennes om Formiddagen Kl. 10 Gaarden No. 29 paa denne Byes Ahlgade, over Meubler og Effecter, noget Sølv og Linned, Kiøkkentøi, een holsteensk Vogn med nyt Seletøi til een Hest m. m. Conditionerne ville blive bekiendtgjorte paa Auctionsstedet. Corsøer, den 14de December 1820. Bernth, Justitsraad og Auctions-Directeur.
Den Vest-Sjællandske Avis, 1820-12-19
Førstkommende Fredag den 22de December og Formiddagen Kl. 10, afholdes offentlig Auction paa Slagelse Raadstue, over Heininge Sogns til den lærde Skole i Slagelse henlagte Kongetiende, i alt 113 Tdr. 4 en halv Skp. Byg; hvilket herved bekiendtgiøres. Fredagen den 22de December førstkommende om Formiddagen Kl. 10, vorder paa Tingstuen i Ringsted foretaget offentlig Auction over Bortforpagtningen paa 5 Aar fra 1ste Januari 1821 til 1ste Januari 1826, af den Ringsted Klosters Gaard og Gods, i Mark og Skov, tilhørende Jagtrettighed, efter de ved Auctionen bekiendtgiørende Conditioner, som forinden ligge til Eftersyn paa Ringsteds Klosters Skriverstue.
Den Vest-Sjællandske Avis, 1820-12-19
Hos Bogbinder Arboe paa Slottensgade er alle Sorter Nytaarsvers, og Jdeer, at bekomme, samt nyeste Visebog for Damer med Musik, tillige med andre smukke Bøger for billigste Priser.
Den Vest-Sjællandske Avis, 1820-12-19
En Bondegaard en halv Miil fra Slagelse er underhaanden tilkiøbs, staaer for Hartkorn 9 Tdr. 1 Skp. 3 Fdk. fortreffelige gode Jorder, 75 Tdr. Land. Bogtrykker Magnus i Slagelse anviser.
Den Vest-Sjællandske Avis, 1820-12-19
4 a 5 Værelser med Kiøkken, Spiiskommer, Gaards og Loftsrum samt Hauge ønskes til Leie til næstkommende Paaske Flyttetid. Nærmere Anviisning giver Bogtykker, Magnus i Slagelse.